2002D0757 — ET — 20.12.2013 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 19. september 2002, ajutiste erakorraliste fütosanitaarmeetmete kohta Phytophthora ramorum Werres, De Cock & Man in ’t Veld sp. nov. ühendusse sissetoomise ja leviku takistamiseks (teatavaks tehtud numbri K(2002) 3380 all) (2002/757/EÜ) (EÜT L 252, 20.9.2002, p.37)

Muudetud:









▼B

KOMISJONI OTSUS,

19. september 2002,

ajutiste erakorraliste fütosanitaarmeetmete kohta Phytophthora ramorum Werres, De Cock & Man in ’t Veld sp. nov. ühendusse sissetoomise ja leviku takistamiseks

(teatavaks tehtud numbri K(2002) 3380 all)

(2002/757/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, ( 1 ) viimati muudetud komisjoni direktiiviga 2002/36/EÜ, ( 2 ) eriti selle artikli 16 lõike 3 kolmandat lauset, ning arvestades järgmist: (1) Kui liikmesriik leiab, et on olemas oht direktiivi 2000/29/EÜ I või II lisas loetlemata kahjulike organismide sissetoomiseks või levimiseks asjaomase liikmesriigi territooriumile, võib ta oma territooriumi kaitsmiseks selle ohu eest võtta ajutiselt mis tahes lisameetmeid. (2) Ühendkuningriik teavitas 29. aprillil 2002 teisi liikmesriike ja komisjoni organismi Phytophthora ramorum Werres, De Cock & Man in ’t Veld sp. nov. (edaspidi „kahjulik organism”) puhangutest oma territooriumil ning võttis 13. mail 2002 vastu lisameetmed selle kahjuliku organismi ühendusse sissetoomise ja leviku takistamiseks; Madalmaad ja Saksamaa teavitasid 29. aprillil 2002 samuti selle organismi puhangutest oma territooriumil. (3) See kahjulik organism ei ole praegu loetletud direktiivi 2000/29/EMÜ I või II lisas; esialgne olemasoleval teaduslikul teabel põhinev kahjuriohu analüüs on siiski näidanud, et kõnealune kahjulik organism ja selle kahjustav toime võib ühenduses olla märkimisväärne taimetervise probleem, eelkõige ainult Ameerika Ühendriikides esinevate mujalt kui Euroopast pärit isolaatide mõju ühenduse tammepuudele ja Euroopast pärit isolaatide mõju sellistele dekoratiivtaimedele nagu Rhododendron spp. ja Viburnum spp.; liikmesriikide asjaomastel talitustel on palutud jätkata teaduslikku tööd mujalt kui Euroopast pärit isolaatide ohu osas ühenduse tammedele, kahjuliku organismi epidemioloogia ja võimalike peremeestaimede osas. (4) Seetõttu on selle kahjuliku organismi ühendusse toomise ja leviku vältimiseks vaja võtta ajutised erakorralised fütosanitaarmeetmed. (5) Neid meetmeid tuleks kohaldada kahjuliku organismi sissetoomise või leviku, kahjuliku organismi teadaolevate peremeestaimede tootmise ja ühenduses liikumise, kahjulike organismide kontrolli ning liikmesriikides kahjuliku organismi esinemise või jätkuva mitteesinemise üldise järelevalve suhtes; selliseid meetmeid ei ole siiski vaja kohaldada liigi Rhododendron simsii Planch taimede suhtes, välja arvatud viljad ja seemned, kuna olemasolev teave osutab sellele, et kahjulikud organismid neid taimi ei mõjuta. (6) Nimetatud meetmete tulemusi hinnatakse korrapäraselt 2002. ja 2003. aastal eelkõige liikmesriikide edastatava teabe põhjal; nimetatud hinnangut ja liikmesriikide edastatavat teaduslikult põhjendatud arvamust silmas pidades kaalutakse võimalike edasiste meetmete võtmist. (7) Käesoleva otsusega ettenähtud meetmed on kooskõlas alalise taimetervise komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Käesolevas otsuses kasutatakse järgmisi mõisteid:

1. kahjulik organism – Phytophthora ramorum Werres, De Cock & Man in ‘t Veld sp. nov.;

▼M2

2. haigustele vastuvõtlikud taimed – liikide Acer macrophyllum Pursh., Acer pseudoplatanus L., Adiantum aleuticum (Rupr.) Paris, Adiantum jordanii C. Muell., Aesculus californica (Spach) Nutt., Aesculus hippocastanum L., Arbutus menziesii Pursh., Arbutus unedo L., Arctostaphylos spp. Adans, Calluna vulgaris (L.) Hull, Camellia spp. L., Castanea sativa Mill., Fagus sylvatica L., Frangula californica (Eschsch.) Gray, Frangula purshiana (DC.) Cooper, Fraxinus excelsior L., Griselinia littoralis (Raoul), Hamamelis virginiana L., Heteromeles arbutifolia (Lindley) M. Roemer, Kalmia latifolia L., Laurus nobilis L., Leucothoe spp. D. Don, Lithocarpus densiflorus (Hook. & Arn.) Rehd., Lonicera hispidula (Lindl.) Dougl. ex Torr. & Gray, Magnolia spp. L., Michelia doltsopa Buch.-Ham. ex DC, Nothofagus obliqua (Mirbel) Blume, Osmanthus heterophyllus (G. Don) P. S. Green, Parrotia persica (DC) C.A. Meyer, Photinia x fraseri Dress, Pieris spp. D. Don, Pseudotsuga menziesii (Mirbel) Franco, Quercus spp. L., Rhododendron spp. L., välja arvatud Rhododendron simsii Planch., Rosa gymnocarpa Nutt., Salix caprea L., Sequoia sempervirens (Lamb. ex D. Don) Endl., Syringa vulgaris L., Taxus spp. L., Trientalis latifolia (Hook), Umbellularia californica (Hook. & Arn.) Nutt., Vaccinium ovatum Pursh ja Viburnum spp. L. taimed, välja arvatud viljad ja seemned.

3. haigustele vastuvõtlik puit – liikide Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ja Taxus brevifolia Nutt. puit.

4. haigustele vastuvõtlik puukoor – liikide Acer macrophyllum Pursh., Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ja Taxus brevifolia Nutt. eraldatud koor.

▼B

Artikkel 2

Ühendusse on keelatud sisse tuua ja levitada kahjulike organismide mujalt kui Euroopast ja Euroopast pärit isolaate.

Artikkel 3

▼M3

1. Haigustele vastuvõtlikke taimi ja puitu võib liidu territooriumile sisse tuua juhul, kui need vastavad käesoleva otsuse I lisa punktides 1a ja 2 sätestatud erakorralistele fütosanitaarmeetmetele, kui direktiivi 2000/29/EÜ artikli 13 lõike 1 esimese lõigus osutatud nõuded on täidetud ja kui kõnealuste nõuete täitmise tulemusena leitakse, et haigustele vastuvõtlikud taimed ja puit on kahjuliku organismi mujalt kui Euroopast pärit isolaatide esinemise osas kõnealusest kahjulikust organismist vabad.

Erandina esimesest lõigust võib liitu sisse tuua Ameerika Ühendriikidest pärit kooreta saematerjali, mis on saadud liikidelt Acer macrophyllum Pursh ja Quercus spp. L., kuni 30. novembrini 2016, ilma et järgitakse käesoleva otsuse I lisa punkti 2, tingimusel, et kõnealune saematerjal vastab käesoleva otsuse II lisas esitatud nõuetele.

▼B

2. ►M3 Käesoleva otsuse I lisa ◄ punktides 1a ja 2 täpsustatud sätteid kohaldatakse ainult selliste haigustele vastuvõtlike taimede ja puidu suhtes, mis on pärit Ameerika Ühendriikidest ja ette nähtud ühendusse toomiseks ning mis tuuakse sealt välja 1. novembril 2002 või pärast seda.

3. IV lisa I jao punkti 3 A osas sätestatud meetmeid Ameerika Ühendriikidest pärit liigi Quercus L. puidu suhtes (sealhulgas puit, mis on kaotanud oma loodusliku kumera pinna) ei kohaldata haigustele vastuvõtliku liigi Quercus L. puidu suhtes, mis vastab ►M3 käesoleva otsuse I lisa ◄ punkti 2 alapunkti b nõuetele.

4. Alates 1. novembrist 2002 võib ühendusse sissetoodud liikide ►M1 taimed, mis on ette nähtud Viburnum spp., Camellia spp. ja Rhododendron spp., välja arvatud Rhododendron simsii Planch, välja arvatud seemned, istutamiseks ◄ , mis on pärit kolmandatest riikidest (välja arvatud Ameerika Ühendriigid), ühenduses teise kohta viia ainult juhul, kui nendega on kaasas vastavalt komisjoni direktiivile 92/105/EMÜ ( 3 ) koostatud ja väljaantud taimepass.

Artikkel 4

Ühendusse ei lubata sisse tuua haigustele vastuvõtlikku puukoort, mis on pärit Ameerika Ühendriikidest.

▼M1

Artikkel 5

1. Taimi, mis on ette nähtud Vibrunum spp, Camellia spp ja Rhododendron spp., välja arvatud Rhododendron simsii Planch, välja arvatud seemned, istutamiseks, ja mis pärinevad ühendusest, ei tohi viia välja nende ►M2 ühenduses ◄ , kui need ei vasta ►M3 käesoleva otsuse I lisa ◄ 3. punktis sätestatud tingimustele. Nende taimede tootjad registreeritakse vastavalt nõukogu direktiivi 92/90/EMÜ ( 4 ) sätetele.

2. Liikmesriigid tagavad, et registreeritud tootjad teavitavad oma vastutavaid ameteid ohtliku taimekahjustaja igast ilmnemiskahtlusest või kinnitatud esinemisest.

▼B

Artikkel 6

▼M1

1. Liikmesriigid korraldavad oma territooriumil ametlikke kontrolle, sealhulgas nii kultuur- kui looduslike taimede osas, et kindlaks teha, kas esineb tõendeid ohtliku taimekahjustajaga nakatumise kohta.

▼M2

2. Ilma et see piiraks direktiivi 2000/29/EÜ artikli 16 lõike 1 sätete kohaldamist, teatatakse esimeses lõikes ette nähtud vaatluste tulemused komisjonile ja teistele liikmesriikidele iga aasta 1. detsembriks.

▼M1

3. Liikmesriigid võivad oma territooriumil võtta asjakohaseid meetmeid haigustele vastuvõtlike taimede liikumise ametlikuks kontrollimiseks, et teha kindlaks, kas need vastavad käesolevas direktiivis sätestatud tingimustele.

▼M3

Artikkel 6a

1. Liikmesriigid teatavad komisjonile ja teistele liikmesriikidele kirjalikult artikli 3 lõike 1 teise lõiguga ette nähtud erandi kasutamisest.

Erandit kasutanud liikmesriigid esitavad komisjonile ja teistele liikmesriikidele enne iga aasta 15. juulit teabe eelneval aastal käesoleva otsuse artikli 3 lõike 1 teise lõigu alusel imporditud saadetistest ja põhjaliku aruande käesoleva artikli lõikes 2 osutatud kõikidest saadetiste kinnipidamise juhtumitest.

2. Liikmesriigid teatavad komisjonile ja teistele liikmesriikidele nende territooriumile artikli 3 lõike 1 teise lõigu alusel toodud, II lisas esitatud nõuetele mittevastavast saadetisest mitte hiljem kui kahe tööpäeva möödudes sellise saadetise kinnipidamise juhtumi kuupäevast.

3. Komisjon taotleb Ameerika Ühendriikidelt sellise tehnilise teabe esitamist, mida tal on vaja sertifitseerimiskava Kiln Drying Sawn Hardwood Lumber Certification Program toimimise hindamiseks.

▼B

Artikkel 7

Liikmesriigid kohandavad hiljemalt 31. oktoobriks 2002 kahjuliku organismi sissetoomise ja leviku kaitsmiseks võetud meetmeid, et need vastaksid käesolevale otsusele, ning teavitavad kohandatud meetmetest viivitamatult komisjoni.

Artikkel 8

Käesolev otsus vaadatakse uuesti läbi hiljemalt ►M2 31. jaanuar 2008 ◄ .

Artikkel 9

Käesolev otsus on adresseeritud liikmesriikidele.









►M3 I LISA ◄

1a. Ilma et see piiraks direktiivi 2000/29/EÜ III lisa A osa punkti 2 ja IV lisa A osa punktide 1, 11.1, 39 ja 40 kohaldamist, on Ameerika Ühendriikidest pärit ja haigustele vastuvõtlike taimedega kaasas ►M1 direktiivi 2000/29/EÜ artikli 13 lõige 1 ◄ osutatud sertifikaat: a) millega tõendatakse, et taimed on pärit piirkondadest, kus kahjulike organismide mujalt kui Euroopast pärit isolaate teadaolevalt ei esine. Piirkonna nimi märgitakse sertifikaadil lahtrisse „lähtekoht”; või b) mis on välja antud pärast ametlikku kontrolli, mis on tõestanud, et ametliku kontrolli, kaasa arvatud laboratoorse kontrolli käigus ei ole alates viimase täieliku vegetatsiooniperioodi algusest tootmiskohas avastatud haigustele vastuvõtlikel taimedel kahjuliku organismi mujalt kui Euroopast pärit isolaate. Lisaks sellele antakse sertifikaat välja ainult pärast seda, kui taimede enne vedu võetud representatiivsed proovid on kontrollitud ja tunnistatud nende kontrollide käigus vabaks kahjuliku organismi mujalt kui Euroopast pärit isolaatidest. Vastav märge „tunnistatud vabaks organismi Phytophthora ramorum Werres, De Cock & Man in ’t Veld sp. nov. mujalt kui Euroopast pärit isolaatidest” tehakse sertifikaadil lahtrisse „lisadeklaratsioon”.

1b. Punktis 1a osutatud ja ühendusse sissetoodud haigustele vastuvõtlikke taimi võib ühenduses ühest kohast teise viia ainult juhul, kui nendega on kaasas taimepass, mis on koostatud ja välja antud vastavalt direktiivi 92/105/EMÜ sätetele ning tõendab artikli 3 lõikes 1 osutatud kontrolli.

2. Haigustele vastuvõtlikku puitu, mis on pärit Ameerika Ühendriikidest, võib ühendusse importida ainult juhul, kui sellele on lisatud ►M1 direktiivi 2000/29/EÜ artikli 13 lõige 1 ◄ osutatud sertifikaat: a) millega tõendatakse, et puit on pärit piirkondadest, kus kahjulike organismide mujalt kui Euroopast pärit isolaate teadaolevalt ei esine. Piirkonna nimi märgitakse sertifikaadil lahtrisse „lähtekoht”; või b) mis on välja antud pärast kontrollimist, et puit on kooritud ja: i) et puit on kumera pinna täielikuks eemaldamiseks kanditud, või ii) puidu veesisaldus ei ületa 20 % kuivaine massist, või iii) et puit on desinfitseeritud asjakohase kuuma õhu või kuuma veega töötlemisega; või c) millega tõendatakse saematerjali puhul (puukoorejääkidega või ilma nendeta) juhul, kui puidul või kehtivatele kaubandustavadele vastaval pakendil on märge „Kiln-dried”, „KD” või muu rahvusvaheliselt tuntud märge, et seda on tootmise ajal asjakohase aja jooksul ja asjakohasel temperatuuril kuivatis kuivatatud kuni niiskusesisalduseni 20 % kuivaine massist.

▼M1

3. Taimi, mis on ette nähtud Viburnum spp., Camellia spp. ja Rhododendron spp., välja arvatud Rhododendron simsii Planch, välja arvatud seemned, istutamiseks, ja mis pärinevad ühendusest, võib nende ►M2 ühenduses ◄ välja viia ainult siis, kui nendega on kaasas taimepass, ning: a) kui taimed on pärit piirkondadest, kus ohtlikke taimekahjustajaid teadaolevalt ei esine; või b) kui eespool nimetatud taimedel ei ole tootmiskohas alates viimase täieliku vegetatsiooniperioodi algusest ametlike kontrollide, sealhulgas kahtlaste sümptomite laboratoorse kontrolli käigus, mis korraldatakse vähemalt üks kord asjakohasel ajal taimede aktiivsel kasvuperioodil, leitud märke ohtlikust taimekahjustajast ►M2 ja edaspidi alates 1. maist 2007 vähemalt kaks korda asjakohasel ajal taimede aktiivsel kasvuperioodil ◄ ; või ▼M2 c) Kui taimedel on tootmiskohas leitud märke kahjulikest organismidest, on kahjuliku organismi likvideerimiseks võetud asjakohaseid meetmeid, mis hõlmavad vähemalt järgmist: i) nakatunud taimede ja nakatunud taimedest 2 m raadiuses olevate kõigi haigustele vastuvõtlike taimede, sealhulgas nendega seonduvate kasvusubstraatide ja taimejäätmete, hävitamine, ii) nakatunud taimedest 10 m raadiuses olevate kõigi haigustele vastuvõtlike taimede ja nakatunud partii ülejäänud taimede puhul: — taimi on hoitud tootmiskohas, — ametlikke lisakontrollimisi on tehtud vähemalt kaks korda kolme kuu jooksul pärast likvideerimismeetmete võtmist taimede aktiivsel kasvuperioodil, — nimetatud kolme kuu jooksul ei ole taimi töödeldud kahjuliku organismi sümptomite pärssimiseks, — taimed on tunnistatud nende ametlike kontrollimiste käigus kahjulikest organismidest vabaks, iii) kõiki teisi haigustele vastuvõtlikke taimi on tootmiskohas pärast nakatumise avastamist korduvalt ametlikult kontrollitud ning nende kontrollimiste käigus on taimed tunnistatud ohtlikest organismidest vabaks, iv) on võetud asjakohaseid fütosanitaarmeetmeid nakatunud taimedest 2 m raadiuses oleva kasvupinnase suhtes.

▼M1

4. Juhul kui leitakse märke ohtlikust taimekahjustajast mis tahes taimel ühenduse piires mujal kui taime tootmiskohas, võtavad liikmesriigid asjakohaseid meetmeid, et vähemalt tõkestada ohtliku taimekahjustaja levikut. See võib hõlmata asjaomase piirkonna tuvastamist, kus meetmeid rakendatakse.

▼M3









II LISA

I OSA

Artikli 3 lõike 1 teises lõigus osutatud tingimused

Artikli 3 lõike 1 teises lõigus osutatud nõuded, mille alusel võib liitu sisse tuua Ameerika Ühendriikidest pärit kooreta saematerjali, mis on saadud liikidelt Acer macrophyllum Pursh ja Quercus spp. L., ilma et järgitakse I lisa punkti 2, on järgmised:

1) puit toodetakse saeveskites või seda käideldakse sobivates käitistes, mille on heaks kiitnud ja mida on auditeerinud Ameerika Ühendriikide lehtpuidu käitlejate ühendus (National Hardwood Lumber Association – NHLA) osalemiseks kuivatis kuivatatud lehtpuidust saematerjali sertifitseerimiskavas (Kiln Drying Sawn Hardwood Lumber Certification Program, edaspidi „sertifitseerimiskava”);

2) puit on asjakohase aja jooksul ja asjakohasel temperatuuril kuivatis kuivatatud niiskusesisalduseni alla 20 % kuivainemassist;

3) pärast punktis 2 esitatud tingimuse täitmist kinnitatakse iga paki külge standardne terasest identifitseerimisklamber punktis 1 osutatud saeveski volitatud ametniku poolt või tema järelevalve all. Igale klambrile lisatakse märge „NHLA – KD” ja iga paki kordumatu identifitseerimisnumber;

4) selleks, et tagada punktides 2 ja 3 esitatud tingimuste täitmine, tuleb puitu kontrollida vastavalt sertifitseerimiskavas kindlaksmääratud kontrollisüsteemile, mis hõlmab veoeelset kontrolli ja järelevalvet heakskiidetud saeveskis sõltumatute välisaudiitorite poolt, kes on kõnealuse ülesande jaoks kvalifitseeritud ja tunnustatud. Ameerika Ühendriikide põllumajandusministeeriumi looma- ja taimetervise kontrolli teenistus (The Animal and Plant Health Inspection Service, US Department of Agriculture) teeb juhuslikke veoeelseid kontrolle ja auditeerib iga kuue kuu tagant NHLA arvepidamist ja menetlusi, mis on seotud sertifitseerimiskavaga, sõltumatuid välisaudiitoreid ning saeveskeid ja muid asjakohaseid sertifitseerimiskavaga hõlmatud käitisi;

5) puiduga peab kaasas olema standardne kuivatis kuivatamise sertifikaat, mis vastab käesoleva lisa II osas esitatud näidisele ja mille annab välja isik või isikud, kes on heaks kiidetud sertifitseerimiskavas osalemiseks; sertifikaadi valideerib NHLA inspektor. Kuivatis kuivatamise sertifikaat peab olema täidetud ja sisaldama teavet kooreta saematerjali koguse kohta Ameerika Ühendriikides kasutatavas saematerjali mahu mõõtühikus board foot ja kuupmeetrites. Sertifikaadis tuleb märkida ka pakkide koguarv ja pakkidele määratud iga identifitseerimisklambri number.

PART II

Model of Certificate of Kiln-drying

Agreement No. 07-8100-1173-MU

Cert #. xxxxx-xxxxx

CERTIFICATE OF KILN DRYING

Sawn Hardwood Lumber







Lumber Kiln Dried by Consignee Name of Company: Name: Address: Address: City/State/Zip: City/State/Zip: Phone: Country: Order #: Port: Invoice #: Container #: Customer PO#:

Certificate Standard: This certifies that the lumber described below is of the allowed genera Quercus sp. and/or Platanus sp. and/or the species Acer saccharum and/or Acer macrophyllum; and has met the treatment requirements of the Dry Kiln Operators Manual and is bark free.

Description of Consignment:

Botanical Name of wood:

List species, thickness, grade of various items contained in shipment:







Bundle Numbers Clip ID Numbers Board Footage Cubic Meters Totals: # Bundles BdFt Cubic Meters:

(This document is issued under a program officially approved by the Animal, Plant, Health, and Inspection Service of the U.S. Department of Agriculture. The products covered by this document are subject to pre-shipment inspection by that Agency. No liability shall be attached to the U.S. Department of Agriculture or any representatives of the Department with respect to this certificate.)

AUTHORIZED PERSON RESPONSIBLE FOR CERTIFICATION







Name (print) _ Title _ I certify that the products described above satisfy the Kiln Drying requirements listed under Certificate Standard and are bark free. Signature _ Date _

NATIONAL HARDWOOD LUMBER ASSOCIATION VALIDATION







Name (print) Authorized signature Title Date

National Hardwood Lumber Association PO Box 34518 | Memphis, TN 38184-0518 | Ph. 901–377-1818|Faks 901–347-0034 | www.nhla.com

PLEASE SIGN THIS FORM IN BLUE INK